נחל סלוקי

נחל סלוקי (בערבית: نهر سلوقي) או ואדי סאלוכי (בערבית: وادي سالوكي) הוא נחל במחוז אל-נבטיה בלבנון ליד מבצר דובייה וע'נדוריה, הנשפך לליטני.

אפיק הנחל עובר סמוך למבצר דובייה ולכפרים צ'אקרה, מג'דל סלם, טאלוסה , קבריקה , קנטרה , ע'נדוריה ולאחר מכן נשפך לנהר הליטני סמוך לגשר עקיה.

מבצעים וקרבות 
 ב-28 באוגוסט 1997 אירע אסון השרפה בוואדי סלוקי, במפגש הנחלים ואדי אל-בריך עם ח'לת-צלח-סעד וח'לת אל-עוג'א כ-800 מטרים מזרחית לנחל סלוקי, במהלכה נספו חמישה לוחמים מחטיבת גולני ונפצעו חמישה נוספים.
 ב-16 באוגוסט 1999 התבצע באזור מבצר דובייה סמוך לנחל סלוקי מבצע שבר ענן שבוצע על ידי גדוד 51 של חטיבת גולני. 2 חיילי צה"ל נהרגו בקרב ו-3 חבלנים של חזבאללה שהיו בדרכם לפיגוע נהרגו.
 ב-11 באוגוסט 2006 התנהל הקרב בסלוקי במסגרת "מבצע שינוי כיוון 11" שהתנהל בסופה של מלחמת לבנון השנייה בין כוחות המשוריינים של אוגדה 162, חטיבה 401, וכוחות רגלים של חטיבת הנח"ל וחיל ההנדסה הקרבית ובין חמושים מארגון החזבאללה, באזור נחל סלוקי והכפר ע'נדוריה. הקרב נחשב לאחד הקרבות הקשים במלחמת לבנון השנייה.

לבנון: נהרות ונחלים